O‘zbekiston Respublikasi Davlat soliq qo‘mitasi tomonidan qabul qilingan ayrim idoraviy normativ-huquqiy hujjatlarni o‘z kuchini yo‘qotgan deb topish to‘g‘risida

O‘zbekiston Respublikasining Soliq kodeksi, O‘zbekiston Respublikasi Vazirlar Mahkamasining 2021-yil 7-yanvardagi 1-son “Soliq xavfini boshqarish, soliq xavfi mavjud soliq to‘lovchilarni (soliq agentlarini) aniqlash va soliq tekshiruvlarini tashkil etish va o‘tkazish to‘g‘risida”gi va 2021-yil 22-sentabrdagi 595-son “Soliq to‘lovchilarni hisobga olishni yanada takomillashtirish va qo‘shilgan qiymat solig‘ining o‘rnini qoplash tartibini soddalashtirish chora-tadbirlari to‘g‘risida”gi qarorlariga muvofiq O‘zbekiston Respublikasi Davlat soliq qo‘mitasi qaror qiladi:
 1. O‘zbekiston Respublikasi Davlat soliq qo‘mitasi tomonidan qabul qilingan ayrim idoraviy normativ-huquqiy hujjatlar ilovaga muvofiq o‘z kuchini yo‘qotgan deb topilsin.
 2. Mazkur qaror O‘zbekiston Respublikasi Bosh prokuraturasi, O‘zbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish bo‘yicha vakil va Savdo-sanoat palatasi bilan kelishilgan.
 3. Mazkur qaror rasmiy e’lon qilingan kundan e’tiboran kuchga kiradi.
 1. O‘zbekiston Respublikasi Davlat soliq qo‘mitasining 2018-yil 29-avgustdagi 2018-68-son “Davlat soliq xizmati organlarida soliqqa oid huquqbuzarlik xavfini tahlil etish tizimini joriy etish tartibi to‘g‘risidagi nizomni tasdiqlash haqida”gi qarori (ro‘yxat raqami 3075, 2018-yil 5-oktabr) (O‘zbekiston Respublikasi qonun hujjatlari to‘plami, 2018-y., 40-son, 806-modda).
 2. O‘zbekiston Respublikasi Davlat soliq qo‘mitasining 2020-yil 31-martdagi 2020-11-son “Soliq to‘lovchilarini qo‘shilgan qiymat solig‘i to‘lovchilari sifatida maxsus ro‘yxatdan o‘tkazish tartibi to‘g‘risidagi nizomni tasdiqlash haqida”gi qarori (ro‘yxat raqami 3232, 2018-yil 2-may) (O‘zbekiston Respublikasi qonun hujjatlari to‘plami, 2020-y., 18-son, 194-modda).
 3. O‘zbekiston Respublikasi Davlat soliq qo‘mitasining 2020-yil 30-apreldagi 2020-14-son “Kameral soliq tekshiruvini o‘tkazish to‘g‘risidagi nizomni tasdiqlash haqida”gi qarori (ro‘yxat raqami 3236, 2020-yil 29-may) (O‘zbekiston Respublikasi qonun hujjatlari to‘plami, 2020-y., 21-son, 231-modda).
 4. O‘zbekiston Respublikasi Davlat soliq qo‘mitasining 2020-yil 18-maydagi 2020-16-son “Sayyor soliq tekshiruvini o‘tkazish tartibi to‘g‘risidagi nizomni tasdiqlash haqida”gi qarori (ro‘yxat raqami 3247, 2020-yil 18-iyun) (O‘zbekiston Respublikasi qonun hujjatlari to‘plami, 2020-y., 24-son, 271-modda).
 5. O‘zbekiston Respublikasi Davlat soliq qo‘mitasining 2020-yil 18-maydagi 2020-17-son “Soliq auditini o‘tkazish to‘g‘risidagi nizomni tasdiqlash to‘g‘risida”gi qarori (ro‘yxat raqami 3251, 2020-yil 30-iyun) (O‘zbekiston Respublikasi qonun hujjatlari to‘plami, 2020-y., 27-son, 310-modda).